
Изх. № ……………………/………………. 2020 г.
ДО

ОБЩИНСКИ СЪВЕТ 

ЗЛАТОГРАД

ДОКЛАДНА ЗАПИСКА

от Мирослав Митков Янчев - Кмет на Община Златоград

Относно: Предложение за приемане на Годишна програма за управление и разпореждане с имоти - общинска собственост в Община Златоград през 2020 година.  
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

С Решение  № Е 742/29.07.2014 г. на Общински съвет Златоград е приета СТРАТЕГИЯ за управление и разпореждане на общинската собственост в Община Златоград, за периода 2014 - 2020 г. Стратегията определя политиката за управление и разпореждане на общинската собственост за периода 2014-2020 г. и следва, зададеното през предходните периоди, направление за ефективно, модерно и гъвкаво управление и разпореждане на общинската собственост.

На базата на Стратегията и на основание чл.8, ал.9 от Закона за общинската собственост, чл.4, ал.1 от Наредбата № 2 за реда за придобиване, управление и разпореждане с общинско имущество е разработена  Годишната програма за управление и разпореждане с имоти - общинската собственост през 2020 г. Програмата следва да се приеме  до приемането на бюджета на общината за 2020 г.

Проектът на Годишна програма за управление и разпореждане с общинска собственост на Община Златоград през 2020 г. е публикуван, за обществено обсъждане, на интернет – страницата на общината, на 11.12.2019 г. 
Към дата на внасяне на настоящата Докладна записка няма постъпили предложения към така представения, за обсъждане, проектът на Годишната програма за управление и разпореждане с общинска собственост на Община Златоград през 2020 г. 


В изпълнение на чл. 8, ал. 9 от Закона за общинската собственост, внасям предложение за ГОДИШНА ПРОГРАМА за управление и разпореждане с имоти - общинската собственост  през 2020 г.

Предлагам следния проект на  

РЕШЕНИЕ

Общински съвет Златоград на основание чл. 21, ал. 1, т. 12 от Закона за местно самоуправление и местна администрация, във връзка с чл. 8, ал. 9 от Закона за общинската собственост, чл. 4, ал. 1 и ал. 4 от Наредба № 2 за реда за придобиване, управление и разпореждане с общинско имущество на Общински съвет Златоград,
РЕШИ:

Приема ГОДИШНА ПРОГРАМА за управление и разпореждане с имоти – общинска собственост през 2020 г., приложена към настоящото решение.
С уважение,  
МИРОСЛАВ ЯНЧЕВ

Кмет на Община Златоград 
ОД/ЗЦ



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

